|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА  ПРАВИЛНИК ЗА ОРГАНИЗАЦИЯТА И ДЕЙНОСТТА НА КОМИСИЯТА ЗА ПРИЗНАВАНЕ НА РАЗВЪДНИ ОРГАНИЗАЦИИ,**  **ОДОБРЯВАНЕ НА РАЗВЪДНИ ПРОГРАМИ И ЗА ИЗДАВАНЕ ИЛИ ОТКАЗ ОТ ИЗДАВАНЕ НА РАЗРЕШЕНИЕ ЗА  ИЗВЪРШВАНЕ НА РАЗВЪДНА ДЕЙНОСТ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **Аграрен университет - Пловдив –  получено в МЗХГ с № 20-79 от  05.05.2020 г.** | Като приема основните текстове на представения за обсъждане Правилник, предлагам да бъдат направени следните поправки: |  |  |
|  | Глава втора  СЪСТАВ И СТРУКТУРА  Чл. 5. Комисията се състои от 7 до 15 членове, които са: |  |  |
|  |  | **Текст**  4. представител на Селскостопанска академия (ССА);  5. научни работници от звена във висши училища, свързани с животновъдството, хабилитирани в областта на развъдната дейност на дадения вид и продуктивно направление животни, както и други специалисти, експерти в областта на развъждането на съответния вид животни. |  |  |
|  |  | ***Предложение за промяна***  ~~4. представител па Селскостопанска академия (ССА);~~  5. учени от системата на Селскостопанска академия (ССА) и университети, свързани с животновъдството, хабилитирани по научна специалност „Развъждане на селскостопанските животни, биология и биотехника на размножаването" или за съответния вид животни („Говедовъдство и биволовъдство", „Овцевъдство и козевъдство", „Свиневъдство" и др.), други специалисти и експерти, с доказан опит в областта на селекцията и разработването на развъдни програми. | Приема се частично | Нова редакция:  „4. научни работници от Селскостопанска академия (ССА) и висши училища, свързани с животновъдството, хабилитирани за дадения вид животни, както и други специалисти, експерти в областта на развъждането на съответния вид животни.“  Приема се обединяването на двете точки. Прецизиран е текстът, като е премахнато „хабилитация в областта на развъдната дейност“.  Не е целесъобразно посочването на конкретни научни специалности в нормативен акт с оглед възможността за разминаване в наименованието в отделните висши училища, като в случая е подходящо по-общо назоваване. По отношение на определянето на другите специалисти, тестът е съобразен с чл. 29а, ал. 2 от Закона за животновъдството. |
|  |  | Мотиви:  1. *Няма хабилитация* ***в „областта на развъдната дейност на дадения вид и продуктивно направление животни".*** *Хабилитирането е по научни специалности, част от които съм изписал с точните наименования. В университетите, принципите на развъждането, които са общи за всички видове животни се преподават от преподаватели, хабилитирани по научна специалност „Развъждане на селскостопанските животни, биология и биотехника на размножаването ". В научните институти на ССА, повечето от учените също са хабилитирани в тази област. Другите хабилитации са по съответния вид животни. Тъй като общия шифър включва и „репродукцията ", а хабилитираните по отрасли могат да са специалисти в други направления (хранене, отглеждане и т.н.), е необходимо да се направи уточнението „ с доказан опит в областта на селекцията и разработването на развъдни програми ", доколкото разработването и оценката на развъдните програми е строго специфична дейност.* |  |  |
|  |  | Раздел II  **Одобряване на развъдни програми**  Чл. 12. (1) За извършване на развъдна дейност от страна на ИАСРЖ, съгласно чл. 38 от Регламент (ЕС) 2016/1012 на Европейския парламент и на Съвета от 8 юни 2016 година относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (ОВ Ь, 171 от 29 юни 2016 г.),с породи животни, за които няма развъдни организации, изпълнителният директор представя проект на заповед и доклад с мотиви до министъра на земеделието, храните и горите, към които прилага: |  |  |
|  |  | **Текст**  1. проект на развъдна програма по чл. 29, ал. 1, т. 1,6. „а", „б", „в", „з" и „к" от ЗЖ;  2. списък по чл. 29, ал. 1, т. 2 от ЗЖ; |  |  |
|  |  | ***Предложение за промяна***  1. проект на развъдна програма по чл. 29, ал. 1 от ЗЖ;  2. списък по чл. 29, ал. 1, т. 2, 3, 4, 9 и 10 от ЗЖ;  ИЛИ  1. проект на развъдна програма по чл. 29, ал. 1 от ЗЖ;  2. документите, изискуеми, по чл. 38 т. 2 – 6 от от Регламент (ЕС) 2016/1012 на Европейския парламент и на Съвета. | Приема се частично | Нова редакция:  „1. проект на развъдна програма по чл. 38 пар. 4 от Регламент (ЕС) 2016/1012.  2. списък с брой на разплодните животни и местонахождение на стадата, включени в развъдната програма, показващ работа с достатъчна по обем популация и с достатъчен брой животновъди за осъществяване на развъдната програма за усъвършенстване или за запазване на породата;“.  Точката относно проекта на развъдна програма е прецизиран с препратка към самия регламент. В тази връзка е направена нова редакция на списъка по т. 2 с цел уеднаквяване и избягване препратка към Закона за животновъдството. |
|  |  | **Мотиви:**  1. *Не са ясни мотивите за изваждане на най- важните елементи от развъдната програма, нито деклариране на обстоятелствата, които се изискват от развъдните организации. Напротив, съгласно Регламент 2016/2012 контролният орган трябва да представи и други декларации като записаните в чл. 38. т. 2.*  *2. Това, че контролният орган може да води развъдна дейност, което без съмнение трябва да е така, не означава, че трябва да бъде поставен в привилегирована позиция. Не бива да се допуснат каквито и да е съмнения за дискриминация.*  *3. Ако контролният орган не е в състояние да разработи развъдна програма, това може да бъде възложено на експерти от ССА и университетите.*  ***4. Не може, с подзаконов акт да се променят изискванията за съдържанието на развъдната програма, заложени в Закона за животновъдството.*** |  | Относно другите предложения, разпоредбите на чл. 38 от Регламент (ЕС) 2016/1012, които се прилагат пряко, въвеждат условията, на които трябва да отговаря компетентния орган, а не процедура и документи, които трябва да представя. В тази връзка чл. 3б, ал. 1, т. 7 от Закона за животновъдството казва, че Изпълнителната агенция по селекция и репродукция в животновъдството „изпълнява функции съгласно чл. 38 от Регламент (ЕС) 2016/1012“. Съгласно регламента и закона ИАСРЖ не подлежи на признаване по общия ред и не е необходимо да представя документи и доказателства, че отговаря на горепосочените изисквания, както при развъдните организации с цел издаване или отказ от издаване на разрешение, а по силата на самите нормативни актове е длъжна да ги изпълнява. |
|  |  | **Текст**  *3.* положително становище от ССА по отношение на заложените критерии в развъдната програма. |  |  |
|  |  | ***Предложение за промяна***  3. положително становище за развъдната програма от най- малко 3 хабилитирани специалисти по чл. 5. т. 4 и 5 (или само 5, ако предложението за корекцията й се приема). | Приема се частично | Нова редакция:  „3.положително становище за развъдната програма от специалист от системата на ССА по чл. 5, т. 4.“ |
|  |  | ***Мотиви***  *1. „ССА", като цяло не е компетентна по въпросите на развъдната дейност, а отделни специалисти в нея. Така записано, означава, че становището може да се даде от всеки, например специалист по почвознание.* |  | Текстът е прецизиран като чрез препратка е уточнено, че становището са издава от хабилитиран специалист.  Не е целесъбразно да се посочва конкретен брой специалисти, тъй като при определени сектори това би затруднило дейността по изготвяне на становище. Последното се издава от лице, което представлява самата институция – ССА. |
|  |  | **Предложение за нов Чл.**  **Чл.** 13. (1) За извършване на развъдна дейност с нова порода, одобрена развъдна организация или контролният органа, одобрен да извършва развъдна дейност, представя заявление до министъра на земеделието, храните и горите, към което прилага:  1. проект на развъдна програма по чл. 29, ал. 1, т. 1 от ЗЖ;  2. списък по чл. 29, ал. 1, т. 2, 3 от ЗЖ; | Не се приема | Предложението противоречи на Закона за животновъдсдтвото, където в чл. 30г, ал. 2 е регламентирано, че след изтичането на срока на разрешението развъдната организация, призната веднъж за конкретната порода (със заповед по чл. 29б, ал. 1), може да подаде заявление за неговото подновяване, към което прилага документите само по чл. 29, ал. 1, т. 1 и 2.  Във всички останали случаи одобрението на организациите следва да се извършва по общия ред, съгласно Регламента.  По отношение на компетентния орган Регламент (ЕС) 2016/1012 и Закона за животновъдството не въвеждат процедура и подаване на заявление. |
|  |  | ***Мотиви***  *1. Всички останали изисквания от чл. 29, вече са представени,обсъдени,одобрени и проверени и е нелепо да се изискват отново. Считам, че това е смисълът на Регламента, вложен в разделянето на одобряването на развъдната организация, от одобряването на развъдната програма.*  *2. След като развъдната организация е действаща, всички останали обстоятелства ежегодно се проверяват, одобряват, декларират.* |  |  |